Nacionalni park Whanganui

Nacionalni park Whanganui jedan je od 13 nacionalnih parkova na Novom Zelandu. Geografija i klima Lociran je u unutrašnjosti Sjevernog ostrva. Osnovan 1986, pokriva 742 km2 uz srednji tok istoimene rijeke, treće po dužini na Novom Zelandu, koja izvire ispod obronaka vulkana Tongariro te vijuga kroz ovu regiju u brojnim meandrima. Uključuje područja krunske zemlje, bivšu državnu šumu i više bivših rezervata. Sama rijeka nije dio parka. Krajolik je ovdje dijelom brdovit, dijelom ravničarski. Iako nema visokih planina, Whanganui i njegove pritoke na nekim mjestima erozijom su oblikovali spektakularne reljefne forme. Nadmorska visina je od 500 do 746 m. Lokalna klima općenito je umjerena, s toplim ljetima, blagim do hladnim zimama i prosječnom količinom padavina prema novozelandskim standardima. Flora i fauna Park štiti stanište nekoliko hiljada sjevernoostrvskih smeđih kivija i također ugroženih plavih patki. Od ptica u parku još obitavaju siva trnokljuna, novozelandski golub (kererū), srebrna bjelooka, krupnoglavi batić, kudravi medojed i bjeloglava zviždavka. Također pogledajte Zaštićena područja na Novom Zelandu Zaštita prirode na Novom Zelandu Reference Vanjski linkovi Zvanična stranica